4 bejaarde vroue in Bethlehem-ongeluk beseerFoto van ER24-voertuie deur die gebruiker @gavine2009 op Twitter “Die gebeure wat tot die voorval gelei het is nog vaag, maar ‘n bakkie het agterin die voertuig vasgery toe hulle wou draai,” het André Visser, woordvoerder van ER24 gesê. Die voertuig het in die rondte getol voordat dit die pad gedeeltelik verlaat en op die skouer tot stilstand gekom het. Drie van die vroue was in die voertuig vasgekeer. Paramedici moes hidroliese reddingstoerusting gebruik om hulle uit die wrak te bevry. “Die vroue is vir rug- en nekbeserings, verskeie gebreekte bene, borsbeserings en verskeie skrape en kneuswonde behandel,” het Visser bygevoeg. Die pasiënte is na verskeie hospitale geneem vir verdere behandeling. Die bestuurder van die bakkie het nie enige beserings opgedoen nie. Plaaslike owerhede sal die oorsaak van die ongeluk ondersoek.